Sukcinátdehydrogenáza

náhľad|Sukcinátdehydrogenáza (SDH). Katalytická podjednotka SDHA (zelená) obsahujúca molekulu FAD (červená) viaže sukcinát (tmavomodrý). SDHA je spojená s podjednotkou SDHB (svetlomodrá), ktorá obsahuje Fe-S klastre (žlto-oranžové gule). Tento dimér je spojený s hydrofóbnymi podjednotkami SDHC (fialové) a SDHD (žlté), medzi ktorými sa nachádza molekula hemu b (zelenomodrý). Na pomedzí podjednotiek SDHB, SDHC a SDHD sa tiež nachádza väzobné miesto pre ubichinón (červený). Podjednotky SDHC a SDHD sú ukotvené vo fosfolipidovej membráne: vnútornej mitochondriálnej membráne.
náhľad|Sukcinátdehydrogenáza: zelená periférna podjednotka viaže sukcinát a kovalentne viazaný FAD, modrá periférna jednotka viaže železo-sírové klastry, integrálne podjednotky (ružová a žltá) majú medzi sebou hém, ktorý má štruktúrnu funkciu, nie je redoxne aktívny
**Sukcinátdehydrogenáza** (tiež **Komplex II dýchacieho reťazca,** **sukcinát:koenzým Q oxidoreduktáza**) je enzým citrátového cyklu a dýchacieho reťazca, ktorý oxiduje sukcinát na fumarát:

sukcinát + FAD → fumarát + FADH<sub>2</sub>  Δ*G&nbsp;*=*&nbsp;*0*&nbsp;*kJ/mol

Ide o jediný enzým citrátového cyklu, ktorý je inkorporovný do vnútornej mitochondriálnej membrány. Elektróny získané oxidáciou sukcinátu prenáša sukcinátdehydrogenáza na ubichinón, čo je biogénna organická redoxne aktívna molekula rozpustená v hydrofóbnej fáze vnútornej mitochondriálnej membrány. Primárnym akceptorom elektrónov je koenzým FAD. Sukcinátdehydrogenáza je jediný redoxný enzým citrátového cyklu, ktorý na redoxnú reakciu nevyužíva NAD<sup>+</sup>.

## Štruktúra
[náhľad|Tok elektrónov cez sukcinátdehydrogenázu: sukcinát → FAD → [2Fe2S] → [4Fe4S] → [3Fe4S] → ubichinón](https://sk.wikipedia.org/wiki/S%C3%BAbor:Succinate_Dehydrogenase_1YQ3_Electron_Carriers_Labeled.png)
Sukcinátdehydrogenáza bola považovaná za enzým zložený z dvoch rôznych podjednotiek, jedna s molekulovou hmotnosťou 70 kDa a druhá 27 kDa. Dnes sa hovorí o štyroch podjednotkách. 

Enzým obsahuje kovalentne viazaný FAD na periférnu podjednotku, ktorá je exponovaná matrixu mitochondrie, a ktorá interaguje so sukcinátom. FAD je vianazý na zvyšok histidínu kovalentnou väzbou na karbocyklus izoaloxazínové tricyklu. 

Druhá periférna podjednotka, ktorá je bližšie k membráne, obsahuje tri železo-sírové klastry:

* S-1: [2Fe2S] so štardardným redukčným potenciálom *E*0*&nbsp;*=*&nbsp;*0*<sup>&nbsp;</sup>*mV, preberá elektróny od FAD, 
* S-2: [4Fe4S] so štardardným redukčným potenciálom *E*0*&nbsp;*=*&nbsp;–<sup>&nbsp;</sup>*260*<sup>&nbsp;</sup>*mV, preberá elektróny od S-1, 
* S-3: [3Fe4S] so štardardným redukčným potenciálom *E*0*&nbsp;*=*&nbsp;+<sup>&nbsp;</sup>*600*<sup>&nbsp;</sup>*mV, preberá elektróny od S-2, 

Ďalšie dve podjednotky sú integrálne membránové podjednotky, ktoré obsahujú jeden hém, ktorý je uložený medzi dvoma transmembránovými helixami.  Úloha hému je nejasná, pre redoxnú aktivitu sukcinátdehydrogenázy je skôr nepodstatná, pretože u *Escheria coli* tento hém chýba.

V súčasnosti nie je známe, ako je ubichinón redukovaný sukcinátdehydrogenázou na ubichinol. Vie sa, že väzobné miesto pre ubichinón je vzdialené 8 Å od S-3 železo-sírového klastru [3Fe4S].

Protóny potrebné na protonizáciu redukovaného ubichinónu sú čerpané z matrixu mitochondrií. Sukcinátdehydrogenáza nefunguje ako protónová pumpa, neprečerpáva protóny z matrixu mitochondrie do medzimembránového priestoru tak, ako to robí kompex I, kompex III a komplex IV dýchacieho reťazca.

## Inhibícia sukcinátdehydrogenázy
[náhľad|Malonát, [Izostéria|izostér sukcinátu, ktorému chýba jedna metylénová skupina]]
Sukcinátdehydrogenázu kompetitívne inhibuje:

* malonát, izostér sukcinátu, ktorému chýba jedna metylénová skupina,
* oxalacetát.

Prídavok týchto látok spôsobuje hromadenie sukcinátu.

## Referencie


## Pozri aj

* citrátový cyklus
* dýchací reťazec

Kategória:Citrátový cyklus
Kategória:Enzýmy citrátového cyklu
Kategória:Oxidoreduktázy